Na temelju članka 98. stavka 1. Zakona o komunalnom gospodarstvu (“ Narodne novine” broj 68/18) i članka 30. Statuta Općine Sveti Ivan Žabno (“Službeni glasnik Koprivničko-križevačke županije” broj 10/13. i 2/18), Općinsko vijeće Općine Sveti Ivan Žabno na 11. sjednici održanoj 28. studenog 20018. godine donijelo je

ODLUKU

o vrijednosti boda komunalne naknade (B) na području Općine Sveti Ivan Žabno

Članak 1.

Odlukom o vrijednosti boda komunalne naknade (B) na području Općine Sveti Ivan Žabno određuje se vrijednost boda komunalne naknade za utvrđivanje iznosa komunalne naknade na području Općine Sveti Ivan Žabno.

Članak 2.

 Vrijednost boda komunalne naknade jednaka je godišnjem iznosu komunalne naknade po četvornome metru (m²) korisne površine stambenog prostora u prvoj zoni Općine Sveti Ivan Žabno.

Članak 3.

 Vrijednost boda komunalne naknade (B) iz članka 2. ove Odluke iznosi 4,80 kuna (slovima:četiri kune i osamdeset lipa).

Članak 4.

 Stupanjem na snagu ove Odluke prestaje važiti Odluka o vrijednosti obračunske jedinice-boda (B) za izračun visine komunalne naknade (“Službeni glasnik Koprivničko- križevačke županije” broj 13/03).

Članak 5.

 Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

OPĆINSKO VIJEĆE OPĆINE SVETI IVAN ŽABNO

KLASA: 363-03/18-01/08

URBROJ: 2137/19-02/1-18-1

Sveti Ivan Žabno, 28. studenoga 2018.

 PREDSJEDNIK:

Krešimir Habijanec

 OBRAZLOŽENJE

 Odluku o vrijednosti obračunske jedinice- boda (B) (“Službeni glasnik Koprivničko- križevačke županije” broj 13/03) koja je i danas na snazi donijelo je Općinsko vijeće Općine Sveti Ivan Žabno na sjednici održanoj 4. kolovoza 2003. godine.

 Tom je Odlukom u članku 1. propisano da je vrijednost boda jednaka mjesečnoj visini komunalne naknade po m2 korisne površine stambenog prostora u prvoj zoni Općine u visini od 0,40 kn (slovima: četrdeset lipa). Ova Odluka u primjeni je od 1. siječnja 2004. godine do danas.

 Danom 4. kolovoza 2018. godine stupio je na snagu novi Zakon o komunalnom gospodarstvu („Narodne novine“ broj 68/18) kojim je u odredbi članka 98. stavka 4. propisano da predstavničko tijelo JLS do kraja studenog tekuće godine donosi odluku kojom određuje vrijednost boda komunalne naknade (B) na godišnjoj razini koja se primjenjuje od 1. siječnja 2019. stoga je napravljen ovaj prijedlog Odluke koju je potrebno donijeti u zakonskom roku do 30. studenoga 2018. Napominjemo da se vrijednost boda nije mijenjala nego se je samo utvrdila na godišnjoj razini, prije je bila 0,40 po m² mjesečno, a sada je to 4,80 po m ² godišnje.